b"\n_START_ARTICLE_\nMarkomani\n_START_PARAGRAPH_\nMarkomani (latinsko Marcomanni), germansko pleme, verjetno sorodno z Buri in Svebi.\n_START_SECTION_\nPoreklo\n_START_PARAGRAPH_\nStrokovnjaki domnevajo, da njihovo ime izhaja morda iz pragermanskih besed *mark\xc5\x8d 'rob, meja' in *mann- '\xc4\x8dlovek, ljudje'._NEWLINE_Markomani so se kmalu po letu 100 pr. n. \xc5\xa1t. naselili v dolini reke Majne. Rimskemu napadu na Germanijo leta 9 pr. n. \xc5\xa1t. so se izognili z begom v vzhodno \xc4\x8ce\xc5\xa1ko. Njihov kralj Marobod je tam ustanovil mo\xc4\x8dno kraljestvo, ki je po Avgustovem mnenju ogro\xc5\xbealo Rimsko cesarstvo. Cesar jih je nameraval napasti, vendar je moral pred tem posredovati v veliki ilirski vstaji._NEWLINE_Kralja Maroboda je leta 18 odstavili markomanski izgnanec Katualda, njega pa naslednje leto kralj Hermundurov Vibilij in ga zamenjal s Kvadom Vanijem. Vibilij je okoli leta 50 s pomo\xc4\x8djo svojih ne\xc4\x8dakov Vangija in Sida odstavil tudi Vanija._NEWLINE_Tacit v poznem 1. stoletju omenja, da so markomanskega kralja imenovali Rimljani.\n_START_SECTION_\nKasnej\xc5\xa1a zgodovina\n_START_PARAGRAPH_\nSredi 4. stoletja je Ambro\xc5\xbe Milanski pokristjanil Markomane pod kraljico Fritigil._NEWLINE_Po Markomanih se imenujejo markomanske rune, za katere poznavalci niso povsem prepri\xc4\x8dani, da so povezane z njimi._NEWLINE_Leta 409 je skupina Markomanov, Kvadov in Burov prekora\xc4\x8dila Pireneje in se ustalila v rimski provinci Galeciji, sedanji Galiciji v severni Portugalski. Dobili so status federatov in ustanovili Svebsko kraljestvo Gelecija. Njihov kralj Hermerik je leta 410 prisegel zvestobo rimskemu cesarju. Prestolnica kraljestva je bila Bracara Augusta, verjetno sedanja Braga na Portugalskem, ki je bila pred tem upravno sredi\xc5\xa1\xc4\x8de rimske Galecije."